Aká je spotreba práčky so sušičkou?
Z hľadiska spotreby patria práčky so sušičkou k nákladnejším prístrojom, ich náklady na prevádzku sa môžu vyšplhať aj na dvesto eur ročne a viac, v závislosti od energetickej účinnosti, kapacity práčky a početnosti prania a sušenia. Vyššie náklady sú spôsobené okrem iného tým, že práčky so sušičkou využívajú na chladenie pri sušení vodu, na rozdiel od sušičiek, ktoré sú na tento účel vybavené chladivom.
Pri výbere práčky so sušičkou je potrebné riešiť tak kapacitu prania, ako aj kapacitu sušenia, ktorá býva výrazne menšia. Pre štvorčlennú rodinu sa odporúča kapacita cca 8 kg na pranie a 6 kg na sušenie. Kapacitu nájdete na energetickom štítku práčky a viac sa jej a ďalším dôležitým parametrom venujeme v článku.